***Alcsútdoboz Települési Önkormányzat Képviselő-testülete***

***K I V O N A T***

*Alcsútdoboz Település Önkormányzata képviselő-testületének*

***2016. április 25-én tartott testületi ülésén***

*készült jegyzőkönyvből*

***Alcsútdoboz Település Önkormányzat***

 ***Képviselő-testületének***

***67/2016. (IV.25.) számú határozata***

*Alcsútdoboz Település Önkormányzat Képviselő-testülete az önkormányzati fenntartású helyi közutak kezelőjeként – a továbbiakban: közútkezelő –* ***a közúti forgalom biztonságának biztosítása érdekében*** *a* ***2016. április 07. napjától*** *ideiglenes időtartamra* ***elrendeli***

* *az Alcsútdoboz belterületi 081. hrsz-ú közúton a 079. hrsz-ú vízfolyást keresztező közforgalmú híd*

***lezárását****.*

*A lezárás biztosítására a közútkezelő elrendeli a híd mindkét oldalán a fizikai áthaladást megakadályozó akadály elhelyezését, valamint az áthaladást tiltó „mindkét oldalról behajtani tilos” közúti jelzőtáblák, az útszakasz kezdőpontján „zsákutca” közúti jelzőtábla kihelyezését.*

*Döntésem fellebbezésre tekintet nélkül végrehajtható.*

*A közútkezelő elrendeli a határozat hirdetményi úton való közlését Alcsútdoboz település József Attila u.5. szám alatti hirdetőtábláján történő kifüggesztéssel.*

*A határozat ellen fellebbezésnek helye nincs, azzal szemben a Bicskei Járásbíróság előtt bírósági felülvizsgálati eljárás indítható.*

***INDOKOLÁS***

*A 081 hrsz. út Váli víz felett átívelő hídjának műszaki állapota a folyamatos alámosás és karbantartás elmaradása miatt olyan mértékben leromlott, hogy annak statikai állapota, és teherbíró képessége gépjárművek, mezőgazdasági járművek áthaladását nem teszi lehetővé. A közúti veszélyhelyzet megelőzése érdekében az Alcsútdoboz település 081. hrsz. közút 079. hrsz-ú vízfolyás feletti hídját a gépjárműforgalom elől a közútkezelő lezárja. A gyalogos közlekedés továbbra is megengedett. A híd lezárásával nem jön létre olyan állapot, melynek kapcsán lakóingatlan, mezőgazdasági üzemközpont közúton megközelíthetetlenné válna.*

*A döntés jogalapja a közúti közlekedésről szóló 1988. évi I. törvény 14.§ (1) bekezdése. A Képviselő-testület hatáskörét és illetékességét ugyanezen jogszabály 46.§ (1) bekezdése határozza meg.*

*A határozat a közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.) 72.§-a figyelembe vételével került megalkotásra. A fellebbezés kizárásáról és a bírósági felülvizsgálat lehetőségéről a Ket. 100.§-a alapján rendelkezett a Képviselő-testület. A döntés azonnali végrehajthatóságát a Ket. 101.§. (5) bekezdése biztosítja.*

*A határozat hirdetményi úton való közléséről a Ket. 80.§ (3) bekezdése rendelkezik.*

*Határidő: Azonnal*

*Felelős: Polgármester*

 ***Tóth Erika Dr. Sisa András***

*polgármester jegyző*

*A kiadmány hiteléül:*